CELEX: 31981D0805
Language: el
Date: 1981-07-17 00:00:00
Title: 81/805/EOK: Απόφαση τής Επιτροπής τής 17ης Ιουλίου 1981 περί χορηγήσεως αδείας στή Γαλλική Δημοκρατία νά εξαιρέσει από τήν κοινοτική μεταχείριση τίς συσκευές λήψεως ραδιοφώνου, έστω καί συνδυασμένες μέ συσκευές καταγραφής ή αναπαραγωγής τού ήχου καταγωγής Ταϊβάν, Χόνγκ Κόνγκ καί Ιαπωνίας (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0805

81/805/EOK: Απόφαση τής Επιτροπής τής 17ης Ιουλίου 1981 περί χορηγήσεως αδείας στή Γαλλική Δημοκρατία νά εξαιρέσει από τήν κοινοτική μεταχείριση τίς συσκευές λήψεως ραδιοφώνου, έστω καί συνδυασμένες μέ συσκευές καταγραφής ή αναπαραγωγής τού ήχου καταγωγής Ταϊβάν, Χόνγκ Κόνγκ καί Ιαπωνίας (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 301 της 22/10/1981 σ. 0031

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Ιουλίου 1981  περί χορηγήσεως αδείας στη Γαλλική Δημοκρατία να εξαιρέσει από την κοινοτική μεταχείριση τις συσκευές λήψεως ραδιοφώνου, έστω και συνδυασμένες με συσκευές καταγραφής ή αναπαραγωγής του ήχου καταγωγής Ταϊβάν, Χόνγκ Κόνγκ και Ιαπωνίας  (Το κείμενο στη γαλλική γλώσσα είναι το μόνο αυθεντικό)  (81/805/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας που τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι στις 7 Ιουλίου 1981 η γαλλική κυβέρνηση υπέβαλε αιτήσεις στην Επιτροπή των Ευρωπαϊκών Κοινοτήτων, δυνάμει του άρθρου 115 πρώτο εδάφιο της συνθήκης, προκειμένου να της χορηγηθεί άδεια να εξαιρέσει από την κοινοτική μεταχείριση τις συσκευές λήψεως ραδιοφώνου έστω και συνδυασμένες με συσκευές καταγραφής ή αναπαραγωγής του ήχου της διακρίσεως 85.15 Α ex ΙΙΙ του Κοινού Δασμολογίου καταγωγής Ταϊβάν, Χόνγκ Κόνγκ και Ιαπωνίας, οι οποίες τίθενται σε ελεύθερη κυκλοφορία στα άλλα Κράτη μέλη·  ότι η εισαγωγή στην Γαλλία των εν λόγω προϊόντων καταγωγής Ταϊβάν, Χόνγκ Κόνγκ και Ιαπωνίας υπόκειται σε ετήσιες ποσοστώσεις οι οποίες έχουν εξαντληθεί·  ότι, ως εκ τούτου, υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής δύναται να πραγματοποιηθεί μόνο σταδιακά ·  ότι οι δαφορές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν στρεβλώσεις στο εμπόριο · ότι η Ιταλία έχει δεχθεί, από την 1η Ιανουαρίου 1981, τη θέση σε ελεύθερη κυκλοφορία των εν λόγω προϊόντων καταγωγής Ταϊβάν για ποσό 2 εκατ. γαλλικών φράγκων και για 250 084 συσκευές καταγωγής των άλλων τρίτων χωρών από τις οποίες οι 73 096 συσκευές κατάγονται από το Χόνγκ Κόνγκ και οι 176 988 συσκευές κατάγονται από την Ιαπωνία·  ότι, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές των προϊόντων αυτών καταγωγής τρίτων χωρών αυξήθηκαν από 683 εκατ. γαλλικά φράγκα το 1978 σε 971 εκατ. γαλλικά φράγκα το 1980· ότι το ποσοστό της αγοράς των εισαγομένων αυτών προϊόντων αυξήθηκε από 33 % το 1978 σε 56 % το 1980·  ότι οι τιμές των εν λόγω προϊόντων καταγωγής των εν λόγω τρίτων χωρών είναι περίπου κατά 30 % χαμηλότερες από τις τιμές παρομοίων προϊόντων που ισχύουν στη Γαλλία·  ότι η κατανάλωση στη Γαλλία παρόμοιων προϊόντων μειώθηκε από 2 100 000 γαλλικά φράγκα το 1978 σε 1 170 000 γαλλικά φράγκα το 1980·  ότι η παραγωγή παρομοίων προϊόντων στη Γαλλία μειώθηκε από 738 000 000 γαλλικά φράγκα το 1978 σε 587 000 000 το 1980, ότι το ποσοστό της εσωτερικής αγοράς μειώθηκε από 19 % το 1978 σε 13 % το 1980·  ότι αιτήσεις τίτλων εισαγωγής για ποσό 24 669 000 γαλλικά φράγκα και για ποσότητα 198 180 συσκευών εκκρεμούν νόμιμα ενώπιον των αρχών του Κράτους μέλους το οποίο έχει υποβάλει τις αιτήσεις·  ότι η πραγματοποίηση όλων αυτών των εισαγωγών, οι οποίες αναμένεται να προστεθούν σε αυτές που έχουν ήδη πραγματοποιηθεί, ενδέχεται να επιδεινώσει τις δυσχέρεις αυτές και να παραβλάψει την επίτευξη των στόχων που επιδιώκονται με τα προναφερθέντα εμπορικά μέτρα·  ότι δεν είναι δυνατό να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατό να παράσχουν την απαραίτητη  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να εξαιρέσει από την κοινοτική μεταχείριση τα προϊόντα που αναφέρονται κατωτέρω καταγωγής Ταϊβάν, Χόνγκ Κόνγκ και  Ιαπωνίας, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά τις 30 Ιουνίου 1981. Η άδεια αυτή δεν καλύπτει, εν τούτοις, ποσό που αντιπροσωπεύει το 20 % των αντιστοίχων ποσοστώσεων. Το ποσό αυτό κατανέμεται μεταξύ των αιτούντων τίτλο εισαγωγής, των οποίων οι αιτήσεις εκκρεμούν νόμιμα κατά την ημερομηνία της παρούσας αποφάσεως.  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 85.15 Α ex III  // Συσκευές λήψεως ραδιοφώνου, έστω και συνδυασμένες με συσκευές καταγραφής ή αναπαραγωγής του ήχου.  //   //  Άρθρο 2  Η παρούσα απόφαση εφαρμόζεται μέχρι να ανοιχθούν στη Γαλλία νέες δυνατότητες εισαγωγής των προϊόντων αυτών έναντι των προαναφερθεισών τρίτων χωρών και το αργότερο μέχρι τις 31 Δεκεμβρίου 1981.  Άρθρο 3  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες,σ τις 17 Ιουλίου 1981.  Για την 'Επιτροπή  A. GIOLITTI  Μέλος της Επιτροπής  (1) ΕΕ αριθ. L 16 της 22. 1. 1980 σ. 14.